Diari Oficial de la Generalitat Valenciana


Sumari del DOGV 8212, del 15-01-2018 (2017/11614)

Notificació de la sentència dictada en el procediment de guarda i custòdia número 257/2017.
-------------------------------------------------------------------------------------------

### Dades del document

Número de DOGV
:   8212

Data del DOGV
:   15-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11421


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia número 257/2017. [2017/11258]  
Part demandant: Vanesa Bernabé Guardiola.  
Part demandada: Luis Martínez Ferreira.  
Sobre guarda, custòdia o aliments de fills menors no matrimonials no consensuats  
En el juí a què es fa referència s'ha dictat la resolució que té el text que, literalment, és com seguix,  
«Procediment: mesures fills extramatrimonials C.O.: número 257/2017.  
Sentència número 161/2017  
Elda, 6 de desembre de 2017  
Gloria Lobato de Abajo, magistrada del Jutjat de Primera Instància i Instrucció número 3 d'Elda, he vist aquestes actuacions de regulació de relacions paternofilials a instància de Vanesa Bernabé Guardiola, assistida per la lletrada, senyora Sancho Gil, i representada per la procuradora dels tribunals, senyora Fernández Verdú, contra Luis Martínez Ferreira, declarat en situació de rebel·lia processal, seguits amb el número 257/2017, en virtut de les facultats que m'han sigut donades per la Constitució i en nom del rei, dicte la sentència següent:  
...  
  
Dispositiva  
Estime substancialment la demanda de regulació de relacions paternofilials promoguda per la procuradora dels tribunals, senyora Fernández Verdú, en nom i representació de Vanesa Bernabé Guardiola, contra Luis Martínez Ferreira, declarat en situació de rebel·lia processal, i adopte les mesures següents:  
La pàtria potestat dels fills comuns, J. L. i A., serà exercitada conjuntament per ambdós progenitors.  
S'atribueix a Vanesa Bernabé Guardiola la guarda i custòdia dels fills comuns.  
Es fixa a favor del pare, Luis Martínez Ferreira un règim de visites consistent en caps de setmana alterns, dissabte i diumenge, des de les 10.00 fins a les 13.00 hores cada un d'ells. Les setmanes que el pare no tinga els seus fills en cap de setmana gaudirà de la seua companyia els dimarts i divendres de 17.00 hores a 20.00 hores cada un d'ells. Durant les vacances escolars dels menors, de Nadal, Setmana Santa i estiu, aquest règim de visites continuarà, no obstant això, si la mare programara algun viatge o activitat amb els menors en algun dels dits períodes vacacionals podrà gaudir, sense que tinga lloc el règim de cap de setmana ni el de visita intersetmanal, un màxim de set dies continus en els períodes de Nadal, i Setmana Santa, i 30 dies en les vacacions d'estiu, que hauran de coincidir els anys parells amb la primera mitat de les vacances i els imparells amb la segona mitat de les vacances, i en tot cas amb un previ avís de quinze dies.  
  
L'entrega i arreplega dels menors es durà a terme a través de Teresa Sara Bernabé Guardiola.  
S'imposa a Luis Martínez Ferreira, l'obligació d'abonar en favor de cada un dels seus fills menors una pensió per aliments de 150 euros mensuals, pagadors dins dels cinc primers dies de cada mes i per mesos anticipats, mitjançant l'ingrés de la dita quantitat en el compte corrent que la mare indique a aquest efecte, actualitzant-se la dita pensió a partir de l'un de gener de cada any, una vegada es publique l'Índex de Preus al Consum per l'Institut Nacional d'Estadística, així com el pagament de la mitat de les despeses extraordinàries que es produïsquen en la vida de la filla menor, entenent per tals les despeses mèdiques en qualsevol especialitat, farmacològics, ortopèdics, optomètrics, estomatòlegs i anàlegs, no coberts totalment o parcialment per la Seguretat Social o assegurança privada que els progenitors pogueren tindre contractat, així com els estudis complementaris d'apreciada necessitat, i els meritats en ocasió de cursar estudis superiors, sempre que s'acrediten de manera suficient, siguen consultats prèviament amb ell (sempre que siga possible) o siguen autoritzats pel Jutjat, en cas de discrepància entre els pares.  
Tot això sense expressa imposició a costes processals.  
Notifiqueu aquesta resolució a les parts, feu-los saber que no és ferma, que és susceptible de recurs d'apel·lació que s'haurà d'interposar en aquest jutjat en el termini de 20 dies a comptar des del següent a la notificació. En la interposició del recurs l'apel·lant haurà de citar la resolució impugnada, els pronunciaments que impugna i les al·legacions en què basa l'apel·lació.  
S'ha de posar en les actuacions una certificació del recurs i incloure aquesta sentència en el llibre que les arreplega.  
Aquesta és la meua sentència, de la qual cal portar una testimoniança a les actuacions corresponents, que pronuncie, mane i firme, Gloria Lobato de Abajo, jutgessa del Jutjat de Primera Instància i Instrucció número 3 d'Elda i del seu partit judicial.  
Aquesta és la sentència, que pronuncie, mane i firme.»  
Atés que es desconeix el domicili o residència actuals de la part demandada, per resolució d'aquesta data de la magistrada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte en el tauler d'anuncis d'aquest jutjat per a portar a efecte la diligència de notificació de la resolució continguda en els seus termes al demandat Luis Martínez Ferreira, en parador ignorat.  
  
Elda, 11 de desembre de 2017.- La lletrada de l'Administració de justícia: Mª José Giner González.